নির্বাচনী আধিকারিকদের বিরুদ্ধে FIR-এর নির্দেশ ফেরাতে চেয়ে কমিশনকে চিঠি নবান্নের

কলকাতা: রাজ্যে চলছে এসআইআরের শুনানিপর্ব (SIR Hearing), এর মধ্যেই নির্বাচন কমিশন (Election Commission)-রাজ্য সংঘাত। এসআইআরের কাজে গাফিলতির অভিযোগে ৫ নির্বাচনী আধিকারিকের বিরুদ্ধে এফআইআর দায়েরের নির্দেশ দিয়েছিল দিল্লির নির্বাচন কমিশন। সেই নির্দেশ প্রত্যাহার করার আবেদন জানিয়ে পালটা রাজ্য নির্বাচন কমিশনকে চিঠি পাঠানো হল নবান্ন। সিইও দফতর সূত্রে খবর, ওই চিঠি কমিশনের দিল্লির কার্যালয়ে পাঠিয়ে দেওয়া হয়েছে। সেখান থেকেই চূড়ান্ত সিদ্ধান্ত নেওয়া হবে।

ভোটার তালিকায় (Voter List) অবৈধ ভাবে নাম তোলা-সহ একাধিক অনিয়মের অভিযোগে রাজ্যের চার আধিকারিক এবং এক কর্মীর বিরুদ্ধে জেলা নির্বাচনী আধিকারিক তথা ডিইও-কে এফআইআর (FIR) করার জন্য বছরের শুরুতে নির্দেশ দিয়েছিল নির্বাচন কমিশন (ECI)। সূত্রের খবর, এ ব্যাপারে সংশ্লিষ্ট চার আধিকারিক ও কর্মীর পাশে দাঁড়াল নবান্ন (Nabanna)। নবান্ন সূত্রের দাবি, রাজ্যের স্বরাষ্ট্রমন্ত্রক থেকে কমিশনের কাছে পাঠানো চিঠিতে যা লেখা হয়েছে। বলা হয়েছে, ওই আধিকারিকরা যে ভুল করেছিলেন, তার জন্য যা যা পদক্ষেপ নেওয়ার রাজ্য নিয়েছে। গুরুত্বপূর্ণ অপরাধে এত বড় শাস্তি দেওয়া ঠিক নয়। তাই এফআইআর করার নির্দেশ প্রত্যাহার করুক কমিশন।

আরও পড়ুন: নিপা সংক্রমণ হলেই কি কোয়ারেন্টাইন বাধ্যতামূলক? নতুন গাইডলাইন জারি স্বাস্থ্য দফতরের